## Posebne uzance u trgovini na malo

### NN 16/1995 (8.3.1995.), Posebne uzance u trgovini na malo

# HRVATSKA GOSPODARSKA KOMORA

Na temelju članka 3. alineje 13. Zakona o Hrvatskoj gospodarskoj
komori ("Narodne novine", broj 66/91. i 73/91.) i članka
21. točke 1. alineje 5. Statuta Hrvatske gospodarske komore ("Narodne
novine", broj 11/94., pročišćeni tekst) Skupština Hrvatske
gospodraske komore na 6. sjednici odžanoj 16. veljače 1995. utvrđuje

## Posebne

### uzance u trgovini na malo

I. OPĆE ODREDBE

1. Ovim posebnim uzancama uređuju se prava, obveze i odgovornosti
subjekata u obavljanju trgovine na malo pravnih i fizičkih osoba
i prodavača-trgovaca (u nastavku teksta: trgovac) te kupaca i mogućih
kupaca (u nastavku teksta: potrošači).

2. Ove uzance primjenjuju se na odnose koji ugovorom ili propisima nisu
drugačije uređeni. Stranke mogu ugovoriti primjenu ovih uzanci
u cjelini ili samo pojedinih uzanci.

3. Poštenje i savjesnost temeljna su načela kojih se trgovac
i potrošač moraju držati u poslovima trgovine na malo. Stranke se
ne mogu pozvati na neku od ovih uzanci ako bi njezina primjena u konkretnom
slučaju uzrokovala posljedice oprečne tim načelima.

4. Ugovor o kupoprodaji robe u trgovini na malo (u nastavku teksta:
ugovor) zakjučen je kad su se trgovac i potrošač suglasili
o bitnim sastojcima ugovora. Bitni sastojci ugovora, po prirodi posla,
jesu roba i cijena. Roba i usluga uz prodanu robu određena je kad se
ugovore njezina vrsta, količina i kakvoća. Smatra se da je
ugovorena ona cijena koja vrijedi, u prodavaonici, prodajnom objektu, štandu
(mjesto prodaje) u vrijeme sklapanja ugovora i koja je objavljena na način
utvrđen propisima

5. Sklapanje ugovora u trgovini na malo ne podliježe određenom obliku,
ako zakonom ili voljom stranaka nije drugačije određeno. Za
ugovor koji nije sklopljen u pismenom obliku potrošač može tražiti
izdavanje računa koji će sadržavati bitne sastojke ugovora.
Trgovac i potrošač dužni su u kupoprodaji na malo postupati u skladu
s dobrim poslovnim običajima.

6. Trgovinom na malo smatra se prodaja robe za krajnju potrošnju. Trgovina
na malo obavlja se u prodajnim objektima (u nastavku teksta: prodavaonice)
i izvan njih ako su za takav način prodaje ispunjeni propisani uvjeti.

7. Prodajom robe izvan prodavaonica smatra se prodaja putem pošte, na
tržnici, u kioscima, putem pokretne naprave (štand), prodaja od vrata do
vrata, prodaje putem automata, pokretnim prodavaonicama i sl. Prigodne
prodaje (priredbe, sajmovi, izložbe, proštenja) smatraju se prodajom robe
izvan prodavaonice.

8. Trgovac, koji u vidu gospodarskog zanimanja obavlja trgovinu na malo
dužan je držati se načela poštenja i savjesnosti, poštivati dobre
poslovne običaje, pridržavati se pravila struke i načela
lojalne konkurencije, kako bi izbjegao mogućnosti da nanese šte

9. Trgovac je dužan u svom poslovanju ponašati se jednako i korektno
prema svim potrošačima, bez diskriminacije i omalovažavanja i profesionalnom
diskrecijom štititi potrošača. Poslovnom tajnom trgovca smatraju
se saznanja u navikama pojedinih potrošača u pogledu vrste i količine
robe koju kupuje, kao i o drugim okolnostima u vezi s navikama potrošača
koje se odnose na kupnju robe. Trgovac je dužan izbjegavati ponašanje koje
bi moglo dovesti do rušenja ugleda potrošača.

10. Trgovac će omogućiti potrošaču pod jednakim uvjetima
upoznavanje robe raznih proizvođača i omogućiti mu slobodan
izbor i kupnju izabrane robe Trgovac je dužan dati potrošaču i dopunsku
ponudu za drugu robu.

11. Trgovac koji u vođenju svoje trgovinske politike objavi uvjete
poslovanja, cijene i posebne prodajne i poslijeprodajne usluge, dužan ih
je na vidnom mjestu u prodavaonici objaviti i u cijelosti ih se držati.

12. Trgovac može na svoj rizik isporučivati robu koju potrošač
nije naručio - otkupninom ili na sličan način.

II. INFORMIRANJE POTROŠAČA

1. Neposredno informiranje

13. Trgovac je dužan istinito i korektno obavijestiti potrošače
o robi koju prodaje. Nije dopušteno iznositi neistinite podatke i tvrdnje
o drugim trgovcima i robi koju oni prodaju, ni prešućivati osobine
robe, osobito ako bi se time potrošači mogli dovesti u zabludu glede
osobina robe koju trgovac izlaže prodaji.

14. U ponudi robe trgovac je dužan obavijestiti i upozoriti potrošača,
osobito na - značajke robe, njezina obilježja i osobine (vrsta i
sastav robe, mogućnost i način upotrebe, zemlja porijekla,
itd.) - vrijednost proizvoda, - uvjete prodaje, - uvjete jamstva, servisiranja
i mogućnosti nabave rezervnih dijelova, - pripadajuću dokumentaciju
(certifikati, atesti, i slično) - priznanja, medalja, nagrade što
ih je primio proizvođač, odnosno proizvod. Trgovac je dužan
držati se pravila lojalne konkurencije i ne smije u potrošača stvarati
zabludu, osobito o svojstvima i kakvoći proizvoda. Trgovac ne smije
stavljati u prodaju robu s netočnim ili neistinitim oznakama o njezinim
osobinama.

15. Trgovac ne smije zloupotrijebiti svoj položaj, odnosno stručni
autoritet prilikom savjetovanja potrošača da kupi određenu robu
koja ne odgovara potrebama, željama i zahtjevima potrošača.

16. Na zahtjev potrošača trgovac će davati usporedne obavijesti
o svim bitnim obilježjima istih ili sličnih proizvoda raznih proizvođača
ili trgovačkih marki. Trgovac je dužan suzdržati se od upotrebe
sličnih ili oponašajućih znakova u obilježavanju robe ili
objekta u kojem se roba prodaje, od tuđih obilježbi koje asociraju
na sličnu robu ili objekat za trgovinu na malo, odnosno način
prodaje.

17. U informiranju potrošača trgovac ne smije koristiti ime,
znak, skraćeni naziv drugog trgovca, odnosno koristiti njegov poslovni
ugled. Trgovac je dužan da se u informiranju pridržava načela iz
ovih uzanci, bez obzira na način, medij, vrijeme ili mjesto informiranja.

18. U neposrednom informiranju trgovac se ne smije služiti riječima:
"ja garantiram" ili "garancija", odnosno riječima
koje asociraju slično značenje osim ako se informacija temelji
na garancijskom listu ili dokumentima proizvođača odnosno uvoznika.

19. U prodaji proizvoda trajnije uporabne vrijednosti trgovac je dužan
obavijestiti potrošača o osiguravanju rezervnih dijelova, priključnih
aparata i servisiranja za taj proizvod.

20. Trgovac koji se prodajom robe odriče dobiti u korist neke
humanitarne akcije, ne smije potrošača dovesti u zabludu o iznosu
koji će izdvojiti u tu namjenu. 2. Očigledno prikazivanje
robe

21. Trgovac osigurava potrošaču očigledno prikazivanje
robe i u procesu prodaje, i to: 1) prilikom prodaje robe u originalnom
pakovanju proizvođača na oglednom primjerku robe, 2) prilikom
prodaje robe u originalnom pakovanju na konkretnom primjerku prodane robe,
kada se očiglednim prikazivanjem robe dokazuje i ispravnost predmeta
Posebna je obveza trgovca da potrošaču osigura upute i objašnjenja
za tehničko i funkcionalno korištenje. 3. Poticanje prodaje

22 Trgovac je dužan da poticaje prodaje (besplatan dovoz robe u stan
kupca ili drugo dogovoreno mjesto isporuke, besplatna montaža robe, besplatni
popravak kupljene konfekcije, besplatno šivanje zavjesa, besplatno krojenje
iz kupljenog materijala i dr) ako i

23. Trgovac koji u prodaji u svojoj prodavaonici koristi poticaje za
prodaju robe, dužan je sve potrošače obavijestiti na način
uobičajen za potrošače, bez obzira tko je organizator takvih
oblika poticaja prodaje.

24. Suprotno je dobrom poslovnom običaju poticanje prodaje robe
potrošačima organiziranjem nagradnih igara ili drugih igara na sreću,
bez obzira tko je organizator takvih oblika poticaja prodaje

25. Slanje kataloga, cjenika i drugih obavijesti te oglasi objavljeni
u tisku, lecima, na radiju, televiziji ili na koji drugi način nisu
ponuda za sklapanje ugovora, nego samo poziv da se učini ponuda
pod objavljenim uvjetima. 4. Organiziranje iznošenja novih proizvoda na
tržište

26. Trgovac je dužan u iznošenju novog proizvoda na tržište obavijestiti
potrošače o bitnim osobinama novog proizvoda, a posebno o njegovoj
namjeni, upotrebi, načinu korištenja i funkcijama. 5. Izlaganje
robe

27. Izlaganje robe na prodajnom mjestu s naznakom cijene, smatra se
kao ponuda u trgovini na malo.

28. Roba izložena u izlogu mora u svim osobinama odgovarati robi koja
se prodaje u prodajnom prostoru. Izložena roba izuzeta iz prodaje mora
se na robi vidljivo označiti (izložbeni uzorak). Trgovac ne smije
izlagati robu bolje kakvoće, a prodavati robu slablje kakvoće
po cijeni istaknutoj na izloženoj robi. Trgovac ne smije stavljati robu
bolje kakvoće iznad robe slablje kakvoće radi prikrivanja osobina
robe. 6 Anketiranje potrošača

29. Trgovac može anketirati potrošača, uz njegov pristanak samo
u svoju poslovnu svrhu, radi istraživanja tržišta gravitacijskog područja
ili za znanstvene, odnosno statističke svrhe.

30. Trgovac može organizirati samo anoninano anketiranje. Mora čuvati
tajnost osobe anketiranih i paziti da se potrošačima ne nanese šteta
upotrebom anektiranog materijala. Anonimnost se može isključiti
samo uz nedvojben pristanak anketiranog. Trgovac koji objavi potrošačima
rezultate ankete, dužan je navesti broj i strukturu anketiranih, način
anketiranja, vrstu i broj odgovora anketiranih. 7. Ograničavanje
obavljanja trgovine 31. Trgovac ne smije ograničavati prodaju robe
(oznakom na robi u prodavaonici "prodana". "rezerivirana"
i sl.) Kada ograničenje prodaje robe propiše nadležni organ, trgovac
će uputu za provedbu staviti potrošačima na uvid u prodavaonici

III. KAKVOĆA ROBE I USLUGA

32. Kakvoća usluga koje obavlja trgovac, osim prodaje robe, mora
odgovarati kakvoći usluga koje pružaju specijalizirani davaoci tih
usluga.

33. Trgovac će poduzeti sve potrebne radnje da bi se sačuvale
osobine kakvoće robe namijenjene prodaji, osobito robi s ograničenim
rokom upotrebe. 34. Trgovac je odgovoran da roba pakirana u originalnoj
ambalaži proizvođača u cijelosti odgovara obilježjima navedenim
u deklaraciji na ambalaži, naročito u kakvoći i količini.

35. Trgovac je dužan izuzeti iz prodaje robu koja zbog kakvoće
nije prikladna za uobičajenu upotrebu, ili da na njoj označi
za koje se namjene može upotrijebiti zbog smanjene kakvoće.

36. U prodaji robe koja ima ograničeno vrijeme upotrebe, trgovac
mora stalno provjeravati kakvoću, odnosno rok trajanja, te izdvajati
i povući iz prometa proizvode kojima je istekao rok upotrebe, odnosno
u kojih je vidljivo smanjenje kakvoće. Trgovac koji ne izvrši svoju
obvezu glede kakvoće robe iz st.1. ove uzance, dužan je potrošaču
omogućiti da u kupnji izabere kvalitetnije primjerke robe.

37. Organizirani potrošači i njihove organizacije mogu u skladu
s propisima i u suradnji s ovlaštenim specijaliziranim ustanovama organizirati
provjeru kakvoće proizvoda, a rezultate provjere objaviti svojim
potrošačima.

IV. PRODAJA ROBE

l. Prodaja robe trajnije upotrebe

38. Trgovac može stavljati u prodaju robe trajnije upotrebe, odnosno
dijelove robe samo ako su osigurani prateći dokumenti kao garantni
listovi, atest, tehnička uputa o načinu korištenja i sl.
na hrvatskom jeziku, i jeziku koji je u upotrebi u mjestu prodaje, 2. Prodaja
robe iz izloga

39. Roba u iz.logu može biti izložena samo uz naznaku cijene Na zahtjev
potrošača trgovac je dužan prodati i posljednji primjerak robe i
ako je roba izložena u izlogu Ako bi se uzimanjem robe iz izloga remetio
njegov izgled ili bi se za vrijeme vađenja robe štetilo drugim potrošačima,
trgovac može privremeno odbiti prodaju, uz obvezu da kupcu objasni razloge
odbijanja i da potrošaču navede vrijeme u kojem može robu kup

40. Izlog prodavaonice može se koristiti za izlaganje robe iz predmeta
poslovanja prodavaonice, te je suprotno dobrom poslovnom običaju
da se izlog koristi za druge namjene i obavijesti. Izlog se može urediti
prigodno, sa ili bez izlaganja robe, vodeći brigu o prigodi za koju
se uređuje.

41. Trgovac nije dužan iz izloga prodati proizvod koji nije predmet
poslovanja prodavaonice nego ako služi izgledu samog izloga, njegovoj deklaraciji,
aranžiranju i sl. 3. Prodaja robe po narudžbi

42. Robu svakodnevne potrošnje (kruh, mlijeko, mliječni proizvodi,
meso i dr.) individualno potrošači mogu naručiti unaprijed
za određeno razdoblje Prodaju tako naručene robe pobliže ugovorom
uređuju trgovac i potrošač. 4. Prodaja automatom

43. Trgovac koji prodaje robu pomoću automata dužan je pratiti
i osigurati:spravno funkcioniranje automata. U slučaju neispravnosti
automata, trgovac je dužan istaknuti obavijest na automatu. 5. Prodaja
starih stvari

44. Trgovac koji obavlja promet starim stvarima ne može u istom dijelu
prodajnog objekta prodavati novu robu. Stara i nova roba moraju biti zasebno
izložene, dovoljno odvojene i vidno obilježene.

45. Trgovac koji obavlja prodaju otpadne robe ne može u istom prostoru
prodavati i novu ispravnu robu. 6. Količina robe

46. Trgovac je dužan potrošaču prodati točnu količinu
robe označenu na originalnoj ambalaži dobavljača Trgovac
je dužan potrošaču prodati traženu količinu robe do granica
uobičajenog minimuma pojedinačnog pakovanja u prometu određene
vrste robe.

47. Trgovac je dužan da na pogodan način omogući potrošaču.
1. Kontrolu točnosti količine kupljene robe osobnim očitavanjem
prilikom mjerenja, ili ponovnim utvrđivanjem odgovarajućim sredstvima
za mjerenje koja se upotrebljavaju u prodajnom prostoru, ili stavljajući
na raspolaganje odgovarajućih kontrolnih mjerila 2. Kontrolu ispravnosti
naplaćene cijene, koja se provjerava cijenom označenom na
robi ili vidno istaknutom cijenom na robi ili provjerom u blagajni točnosti
naplaćene kupovne cijene vrijednosno po svim stavkama kupljene robe
i u ukupnom zbroju 7. Dopunska roba i pribor

48. Trgovac je dužan staviti u promet robu s njezinim dopunskim priborom
i dodacima (odijelo s maramicom, remenom i vješalicom, konzervu s otvaračem,
sok s cjevčicom ili čašicom i sl ) u svemu kako je proizvođač
stavio u prodaju.

V. POSEBNI UVJETI PRODAJE

1. Pojam posebnih uvjeta

49. Posebnim uvjetima prodaje smatraju se rasprodaja robe, prodaja robe
s nedostacima i prodaja robe po reklamnoj, akcijskoj ili sniženoj cijeni.
Trgovac svojim uvjetima poslovanja uređuje posebne uvjete prodaje.
2. Potpuna i djelomična rasprodaja

50. Rasprodaja robe je potpuna ili djelomična. Potpuna rasprodaja
robe obavlja se u slučaju prestanka poslovanja trgovca, prestanka
poslovanja u prodajnom objektu, zbog napuštanja obavljanja trgovine na
malo, predmetnog asortimana ili obnavljanja poslovnih pr Djelomična
rasprodaja robe obavlja se u slučaju napuštanja prodaje određene
robe iz predmeta poslovanja trgovca. Trgovac ne smije dovoditi potrošače
u zabludu oglašavajući rasprodaje prividnim sniženjem cijena. Sniženom
cijenom robe u rasprodaji smatra se ona koja je ispod nabavne cijene.

51. Trgovac je dužan da rasprodaju robe fizički i prostorno izdvoji
od prodaje ostale robe da unaprijed odredi trajanje rasprodaje, i da na
robi istakne podatke o ranijoj i novoj cijeni.

52. Trgovac može uključiti u rasprodaju samo onu količinu
robe koja je popisom utvrđena neposredno prije rasprodaje ili je naručena
prije objavljivanja rasprodaje a isporučena u roku rasprodaje. 3.
Roba s nedostacima

53. Trgovac je dužan da prodaju robe s nedostacima (oštečena,
prljava i sl.) fizički i prostorno izdvoji od prodaje ispravne robe
iste vrste. Roba iz st. 1. ove uzance može se prodati i u trgovini specijaliziranoj
za takvu robu.

54. Trgovac je dužan na svakom primjerku robe s nedostacima vidljivo
obilježiti nedostatak i razmjerno gubitku vrijednosti robe utvrditi prodajnu
cijenu. Trgovac je dužan provesti sličan postupak i u prodaji desortiranih
i nepotpunih kompleta, prodaje ostataka robe kao i demodirane robe. 4.
Reklamna, akcijska i snižena cijena

55. Trgovac prodaje robu po reklamnoj cijeni samo tijekom iznošenja
novog proizvoda na tržište, i ona je u pravilu niža od buduće cijene
istog proizvoda, odnosno (znatno) niža od cijene sličnih proizvoda
u prodaji. Vrijeme uvođenja po sniženoj cijeni za proizvode iz stavka
1. ove uzance može trajati najdulje tri mjeseca.

56. Akcijska prodaja je prodaja određene količine robe jednog
proizvođača u određenovrijeme na određenom mjestu po
cijeni koja je niža od cijene istog proizvoda u prodaji. Akcijska prodaja
se vidno unaprijed oglašava, a roba se prostorno i količinski odvaja
i posebno obilježava.

57. Trgovac može obavljati prodaju robe po sniženim cijenama, i to:
1) robu kojoj je sezona protekla ili je na kraju vremena sezone, 2) demodiranu
robu i robu s nedostacima, 3) prigodnu sajamsku prodaju u okviru sajamske
priredbe, 4) stalnu prodaju po sniženim cijenama u specijaliziranim prodavaonicama,
bez obzira na razloge sniženja cijena, i 5) prodaju robe za zimnicu. Prodaju
robe po sniženim cijenama uređuje trgovac svojim uvjetima poslovanja
i o njima na prikladan način unaprijed obavještava potrošače.

VI. PAKIRANJE ROBE

1. Pakiranje prodane robe

58. Trgovac je dužan robu koja se ne prodaje u originalnom pakovanju
pakirati u ambalažu koja najviše odgovara vrsti, tipu, obliku, veličini,
težini i drugim osobinama robe.

59. Trgovac koji se odluči za promjenu načina pakiranja
istog prioizvoda po svom izboru, ne smije povećati cijenu proizvoda
ili smanjiti uvjete prodaje.

60. Trgovac je dužan na zahtjev potrošača obaviti posebno pakiranje
kupljene robe. Takvo pakiranje može se posebno naplatiti od potrošača,
ali najviše do visine prodajne cijene materijala za pakiranje. 2. Prepakiranje
robe

61. U postupku prepakiranja robe originalno pakirane od proizvođača
trgovac je dužan sačuvati kakvoću od proizvođača
upotrebljene ambalaže. Troškovi prepakiranja terete trgovca. Trgovac je
dužan uz novu ambalažu pružiti potrošaču upute i podatke o robi,
koji su se nalazili na originalnoj ambalaži proizvođača. 3.
Povratna ambalaža

62. Trgovac koji proda robu u povratnoj ambalaži, dužan je prethodno
obavijestiti potrošača o naplati jamčevine (kaucije) koja
može iznositi nabavnu cijenu uvećanu za porezna promet Trgovac će
odmah isplatiti naplaćenu jamčevinu potrošaču pri povratu
kaucirane ambalaže.

VII. ISPLATA CIJENA

1. Vrijeme i mjesto isplate

63. Potrošač je dužan platiti cijenu u vrijeme i na mjestu određenom
u ugovoru. Trgovac će uputiti potrošača na blagajnu radi plaćanja
kupovne cijene. Nije li drukčije ugovoreno, smatra se da je ugovorena
ona cijena koja vrijedi u prodavaonici u vrijeme sklapanja ugovora. Cijena
robe ističe se na robi ili je vidno istaknuta na polici ispod izložene
robe. 2. Plaćanje s odgodom

64. Plaćanje s odgodom obvezuje trgovca i potrošača da
sklope pismeni ugovor u skladu s uvjetima odgode plaćanja. 3. Plaćanje
unaprijed

65. Ugovorom se može odrediti plaćanje robe unaprijed. Plaćanje
unaprijed smatra se uobičajenim u slučajevima prodaje robe
za svakodnevnu potrošnju s kontinuiranom isporukom (kruh, mlijeko, mliječni
proizvodi, meso i dr.) 4. Račun

66. Trgovac je obvezan izdati potrošaču račun ili registar
blok kao dokaz plaćanja robe, odnosno naplaćene jamčevine
za ambalažu.

VIII. PREDAJA I ISPORUKA ROBE

l. Vrijeme i mjesto prodaje

67. Trgovac je dužan potrošaču predati kupljenu robu s pratećim
dokumentima, odmah, na mjestu kupnje. ako nije drugačije dogovoreno.
2. Isporuka robe 68. Ugovorenom isporukom u stan potrošača, trgovac
će osigurati da se prodana roba dostavi u stan potrošača ili
na drugo dogovoreno mjesto, uz predaju odgovarajuće dokumentacije,
u ispravnom stanju, dogovorenoj količini i ugovorenom roku kao i
u približnom vr Ostavljanje robe pred stanom potrošača ne smatra
se isporukom u stan potrošača. Ako se prilikom unošenja robe u stan
potrošača učini šteta na isporučenoj robi ili na drugim
stvarima u potrošačevom stanu krivicom dostavljača robe trgovac
je dužan nastalu štetu nadoknaditi potrošaču. 3. Organiziranje prijevoza

69. Ako je ponuđena i prihvaćena obveza da se kupljena roba
preda na otpremu željeznicom ili drugim prijevoznim sredstvom, trgovac
je dužan osigurati da se roba preda prijevozniku u dogovorenom roku i u
ispravnom stanju, te da se dokumentacija o izvršenom uto Ako je roba iz
stavka 1. ove uzance, pogrešno dostavljena ili otpremljena trgovac je dužan
u primjerenom roku ispraviti grešku i robu pravilno dostaviti i otpremiti.
Ako je pogrešno izvršenom dostavom ili otpremom robe iz stavka 1. ove uzance
potrošaču nanesena šteta, trgovac je dužan nastalu štetu nadoknaditi.
4. Isporuka robe naručene telefonom

70. Ako je prihvatio narudžbu robe telefonom, trgovac je dužan (uz prethodnu
provjeru broja telefona) telefonsku narudžbu kupca izvršiti u cijelosti,
i naručenu robu dostaviti na dogovorenu adresu i u dogovoreno vrijeme.
5. Isporuka robe prodane kataloški

71. Trgovac koji obavlja katalošku prodaju dužan je potrošaču
isporučiti robu pismeno naručenu na osnovi kataloškog broja
i oznake na označenu adresu, u vrsti količini, kakvoći,
broju, cijeni i roku naznačenom u katalogu u ispravnom stanju.

72. Pri prodaji po katalogu, ako roba koju je trgovac predao potrošaču
nije jednaka uzorku iz kataloga, trgovac odgovara po propisima o odgovornosti
za materijalne nedostatke stvari. 6. Roba na probi

73. Kad je ugovoreno da potrošač uzima robu pod uvjetom da bi
je isprobao da bi utvrdio odgovara li njegovim željama, dužan je o tome
ostaje li pri ugovoru obavijestiti trgovca u roku određenom ugovorom
ili primjerenom roku koji mu bude odredio trgovac, inače Ako je
roba predana potrošaču da bi je isprobao do određenog roka,
a on je ne vrati bez odgađanja nakon isteka roka, ili ne izjavi trgovcu
da odustaje od ugovora smatra se da je ostao pri ugovoru. 7. Prodaja robe
s obročnim otplatama cijene 74. Ugovorom o prodaji robe s obročnim
otplatama cijene trgovac se obvezuje da preda potrošaču određenu
robu prije nego što mu cijena bude potpuno isplaćena, a potrošač
se obvezuje da isplati njezinu cijenu u obrocima, u određenim vremenskim
razmacima. Ugovor o obročnim otplatama cijene mora biti sastavljen
u pisanom obliku.

75. Potrošač može uvijek isplatiti odjednom ostatak dužne cijene.
Iznos ostatka dužne cijene iz stavka 1. ove uzance isplaćuje se s
ugovornim kamatama dospjelim do trenutka plaćanja. 8. Zamjena robe

76. Ugovorom o zamjeni trgovac i potrošač se obvezuju da međusobno
razmijene robu tako da svaki od njih stekne pravo vlasništva na razmijenjenoj
robi (zamjena pšenice za brašno, koštica od bundeve za ulje i dr.) 9. Staro
za novo

77. Trgovac može u skladu s objavljenim uvjetima poslovanja priznati
procijenjeni iznos cijene za robu koju potrošač kupuje po načelu:
"staro za novo" uz doplatu cijene za novu kupljenu robu.

IX. POSEBNE USLUGE POTROŠAČIMA

78. Trgovac koji objavi u svojim uvjetima poslovanja da sklapa, montira
ili priključuje robu u stanu potrošača, dužan je svoju obvezu
izvršiti potpuno, savjesno i u ugovorenom roku, pod ugovorenim uvjetima.
Ako se u tijeku izvršenja obveze iz stavka 1. ove uzance ošteti roba, stan
potrošača ili neka druga stvar u potrošačevu stanu, potrošač
ima pravo na naknadu štete.

79. Trgovac se obvezuje kvalitetno, savjesno i u primjernom roku izvršiti
poslijeprodajne usluge koje je objavio u svojim uvjetima poslovanja, a
potrošač prihvatio. Utanačenje prihvaćene usluge mora
se evidentirati u odgovarajućem dokumentu kupoprodaje. Ako se neke
usluge naplaćuju, trgovac je dužan na vidnom mjestu u prodavaonici
istaknuti cjenik.

80. Sitne usluge (mljevenje kave, maka, sitno pakiranje, poklon robe,
upotreba telefona i sl.) kada roba nije kupljena u toj prodavaonici, mogu
se obavljati i mogu se naplatiti do visine stvarnih troškova.

81. Potrošaču nije dopušteno u prodavaonicu uvoditi životinje.
U prodavaonicu potrošaču nije dopušteno unošenje eksplozivnih i
lakozapaljivih materijala kao i materija jaka i neugodna mirisa, i ostalih
predmeta koji mogu otežati poslovanje u prodavaonici.

82. Trgovac je dužan obavijestiti potrošača o stvarima zaboravljenim
u prodavaonici. U pogledu stvari nepoznatih vlasnika, trgovac je dužan
postupiti prema propisima koji ureduju nalaz stvari čiji vlasnik
nije poznat.

83. Rezervacija robe u prodavaonici može se izvršiti samo ako je naplaćena
akontacija u visini posljednje cijene iste robe na tom prodajnom mjestu.

84. Trgovac može u uvjetima poslovanja objaviti posebne povlastice za
određenu kategoriju potrošača (invalidi, umirovljenici) koji
na kupljenu robu dobivaju određeni popust.

X. ZAMJENA KUPLJENE ROBE

85. Kada potrošač želi ispravnu i neupotrebljavanu robu već
kupljenu u toj prodavaonici zamijeniti drugom, smatra se dobrim poslovnim
običajem da trgovac udovolji želji potrošača.

XI. SKRIVENI NEDOSTACI ROBE I PRAVA POTROŠAČA

1. Ispunjenje ugovora, sniženje cijene, raskid ugovora, nedoknada
štete

86. Potrošač koji je pravodobno i uredno obavijestio trgovca
o nedostatku na robi može: 1. zahtijevati od trgovca da nedostatak ukloni
ili da mu preda drugu robu bez nedostataka (ispunjenje ugovora); 2. zahtijevati
sniženje cijene; 3. izjaviti da raskida ugovor. U svakom od tih slučajeva
potrošač ima pravo i na naknadu štete. Osim toga, i neovisno o tome,
trgovac odgovara kupcu i za štetu koju je ovaj zbog nedostatka robe pretrpio
na drugim svojim dobrima, i to prema općim pravilima o odgovornosti
za štetu.

XII. ODNOS PREMA DJECI, INVALIDIMA I STARIJIM OSOBAMA

87. Trgovac je dužan uslužiti dijete - potrošača s posebnom pažnjom.
Trgovac je obvezan robu pakirati tako da je dijete sigurno nosi. Roba u
prodavaonici mora biti tako izložena da je sigurnost djece maksimalna.

88. Trgovac je dužan posebnom pažnjom uslužiti potrošača - invalida.

89. Starijim potrošačima trgovac će posvetiti posebnu pažnju
strpljenje, te udovoljiti njihovim željama za specifičnostima u
količini, kakvoći i dr. ako to ne šteti drugom potrošaču
ili trgovcu.

XIII. SVJETSKI DAN POTROŠAČA

90. Trgovac i potrošač će svake godine Svjetski dan potrošača
na dan 15. ožujka prigodno obilježiti. Svjetski dan potrošača služi
kao poticaj za unapređenje poslovnih odnosa izmedu trgovca i potrošača
u skladu s ovim uzancama, propisima i uzajamnim povjerenjem.

XIV. ODGOVORNOST U POŠTIVANJU UZANCI

91. Trgovac i potrošač dužni su pridržavati se ovih uzanci u
slučajevima kada se one primjenjuju.

92. Povredom uzanci smatra se kad trgovac: . ne poštuje uvjete poslovanja
koje je objavio, . odbije prodati izloženu robu, ne zamijeni robu s nedostatkom
ili uskrati ostvarenje drugih prava potrošača po osnovi nedostataka
robe, . ne istakne cijenu robi, - ne daje obavijesti o promjenama cijena,
kakvoći, supstitutima i novim proizvodima, - zakida potrošača
u količini ili cijeni, . netočno mjeri, upotrebljava neprimjerenu
podlogu za vaganje (omotni papir), - ne izdaje račun (blok) o naplati,
, - neopravdano ne isporučuje robu na vrijeme, - nekorektno se ponaša
prema potrošačima, - dovodi u zabludu potrošača u pogledu
kakvoće, cijene, rasprodaje ili sniženja cijene robe, . prodaje staru
robu kao novu, - ne surađuje s organiziranim potrošačima i njihovim
asocijacijarna.

93. Sud časti pri Hrvatskoj gospodarskoj komori mjerodavan je
u postupku utvrditi nepoštivanje uzanci i izreći mjeru za prekršitelja.

XV. PRIMJENA UZANCI

94. Ove uzance primjenjuju se po isteku 30 dana od dana objavljivanja
u "Narodnim novinama".

Broj: I-55-37/4-1995.

Zagreb,16. veljače 1995.

Predsjednik

**Mladen Vedriš, mr. oec.,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 16/1995-301